Ehdotus Euroopan parlamentin ja neuvoston päätös yhteisön maataloustilastojen parantamisesta tehdyn neuvoston päätöksen 96/411/EY muuttamisesta /* KOM/99/0332 lopull. - COD 99/0137 */



Virallinen lehti nro C 307 E , 26/10/1999 s. 0029 - 0030



Ehdotus: EUROOPAN PARLAMENTIN JA NEUVOSTON PÄÄTÖS yhteisön maataloustilastojen parantamisesta tehdyn neuvoston päätöksen 96/411/EY muuttamisesta (komission esittämä) PERUSTELUT Yhteisön maataloustilastojen parantamisesta tehty neuvoston päätös 96/411/EY [1] on antanut komission yksiköiden käyttöön joustavan välineen, jonka avulla tilastoalan sovellutuksia voidaan mukauttaa vastaamaan tiedontarpeita. [1] EYVL L 162, 1.7.1996, s. 14. Tämä väline on jo otettu käyttöön ja teknisiä toimintasuunnitelmia on tehty vuosiksi 1996, 1997, 1998 ja 1999. Tämän ansiosta yhteisöjen maataloustilastojärjestelmien mukauttamista on voitu edistää yhteisen maatalouspolitiikan kehittämisen yhteydessä. Mukauttamista ei kuitenkaan vielä ole saatu päätökseen. Yhteisen maatalouspolitiikan kehittäminen päinvastoin edellyttää lähivuosina entistä suurempia ponnisteluja. Komissio pitää suotavana, että päätöksellä 96/411/EY käyttöön otetun välineen voimassaoloaikaa pidennetään vuoteen 2002 asti. Käytössä olevan menettelyn mukaisesti yhteisön rahoitusosuus päätöksessä 96/411/EY säädettyjen toimien toteuttamisesta jäsenvaltioille koituvista kustannuksista maksetaan kokonaisuudessaan toimien toteuttamisen jälkeen, mikä toisinaan aiheuttaa huomattavia viivästyksiä. Päätöksen 96/411/EY 6 artiklan ehdotettujen muutosten tarkoituksena on lieventää tätä ongelmaa siten, että yhteisön rahoitusosuudesta 30 % maksettaisiin sen jälkeen, kun komissio on hyväksynyt kyseisen toimen toimintasuunnitelman. Komission ehdotuksen tarkoituksena on myös poistaa tiettyjä neuvoston päätöksen 96/411/EY määräyksiä, jotka saadun kokemuksen valossa ovat osoittautuneet vanhentuneiksi. Ehdotus: EUROOPAN PARLAMENTIN JA NEUVOSTON PÄÄTÖS yhteisön maataloustilastojen parantamisesta tehdyn neuvoston päätöksen 96/411/EY muuttamisesta(ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan, ottavat huomioon komission ehdotuksen [2], [2] EYVL ..., ..., s. .... noudattavat perustamissopimuksen 251 artiklassa tarkoitettua menettelyä [3], [3] .. sekä katsovat, että yhteisön maataloustilastojen parantamisesta 25 päivänä kesäkuuta 1996 tehdyn neuvoston päätöksen 96/411/EY, sellaisena kuin se on viimeksi muutettuna päätöksellä 98/3/EY [4], tarkoituksena on saada yhteisön maataloustilastot paremmin vastaamaan yhteisön maatalouspolitiikan uudistamisen synnyttämää tiedontarvetta, [4] EYVL L 1, 3.1.1998, s. 9. komission kertomuksessa Euroopan parlamentille ja neuvostolle päätöksen 96/411/EY täytäntöönpanon edistymisestä annetaan myönteinen kuva tämän päätöksen soveltamisesta, kansallisten tilastojärjestelmien mukauttamista yhteisen maatalouspolitiikan uudistuksesta johtuviin tarpeisiin ei ole vielä saatettu päätökseen, yhteisön tilasto-ohjelmasta vuosiksi 1998-2002 22 päivänä joulukuuta 1998 tehdyssä neuvoston päätöksessä 1999/126/EY [5] suositellaan sellaisten toimien toteuttamista, joiden tarkoituksena on parantaa olemassa olevia maataloustilastoja ja suunnitella tulevaa kehitystä, jotta voitaisiin vastata yhteisen maatalouspolitiikan tarpeisiin, [5] EYVL L 42, 16.2.1999, s. 1. on syytä säätää päätöksen 96/411/EY voimassaolon pidentämisestä, ja päätöksen 96/411/EY tiettyjä säännöksiä olisi mukautettava saadun kokemuksen perusteella erityisesti sen täytäntöönpanon yksinkertaistamiseksi, OVAT TEHNEET TÄMÄN PÄÄTÖKSEN: 1 artikla Muutetaan päätöstä 96/411/EY seuraavasti: 1) Korvataan 2 artiklan a) kohta seuraavasti: "a) määrittelee ensisijaiset tilastoalat, mukaan lukien liitteessä II luetellut, joita koskevia toimia jäsenvaltiot voivat toteuttaa seuraavana vuonna", 2) Korvataan 3 artikla seuraavasti: " 3 artikla Soveltamisen ajankohta ja menettely Edellä 1 artiklassa tarkoitettu yhteisön maataloustilastojen mukauttamistoiminta jatkuu vuosina 2000-2002. Komissio yhteensovittaa tämän toiminnan 4 artiklassa tarkoitettujen teknisten toimintasuunnitelmien avulla. Tämän ajanjakson jälkeen neuvosto voi päättää pidennyksestä 11 artiklassa tarkoitettujen komission ehdotusten mukaisesti." 3) Poistetaan 4 artiklan 2 kohta. 4) Korvataan 5 artikla seuraavasti: "5 artikla Jäsenvaltioiden kertomukset Jäsenvaltiot toimittavat komissiolle: a) viimeistään 31 päivänä toukokuuta kunakin vuonna tiedonannon seuraavaksi vuodeksi suunnitelluista ensisijaisista toimista ja siihen liittyvän lyhyen kuvauksen suunnitelluista hankkeista sekä kustannusarviosta, b) sen jälkeen, kun komissio on hyväksynyt teknisen toimintasuunnitelman, työsuunnitelman kustakin niitä koskevasta toimesta, c) kunkin toimen toteuttamisen jälkeen lyhyen kertomuksen sen täytäntöönpanosta. Edellä olevien a), b) ja c) kohdan mukaisesti toimitettavien asiakirjojen on sisällettävä täytäntöönpanomenetelmiin suunnitellut muutokset, suoritettavat työt, ennakoidut vaikeudet ja niiden ratkaisuehdotukset, tarvittava yhteisön ja kansallinen rahoitus sekä parannusehdotukset yhteisön tasolla. Sellaiset ehdotukset, joihin haetaan yhteisön rahallista tukea, on yksilöitävä. Komissio laatii malleja edellä mainittujen kertomusten laadinnan yksinkertaistamiseksi jäljempänä 10 artiklassa määrättyä menettelyä noudattaen." 5) Korvataan 6 artiklan 3 kohta seuraavasti: "3. Yhteisön rahoitusosuus jäsenvaltioille maksetaan kahdessa erässä, joista ensimmäinen, 30 prosenttia toimen kustannuksista, myönnetään ennakkona sen jälkeen, kun toimea koskeva työsuunnitelma on annettu ja komissio on sen hyväksynyt. Jäljelle jäävä määrä maksetaan sen jälkeen, kun kyseiset jäsenvaltiot ovat esittäneet toimen täytäntöönpanokertomuksen ja komissio on sen hyväksynyt. Yhteistyössä jäsenvaltioiden toimivaltaisten viranomaisten kanssa komissio toteuttaa kaikki tarpeellisiksi katsomansa tarkastustoimenpiteet itse paikalla." 6) Korvataan 11 artiklassa vuosi "1999" vuodella "2002". 2 artikla Tämä päätös on osoitettu kaikille jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja RAHOITUSSELVITYS 1. TOIMENPITEEN NIMI Yhteisön maataloustilastojen parantamisesta tehdyn neuvoston päätöksen 96/411/EY muuttaminen. 2. BUDJETTIKOHTA B2-513 : Maatalouden tiedonkeruujärjestelmien uudelleenjärjestely. 3. OIKEUSPERUSTA Perustamissopimuksen 285 artikla. 4. TOIMENPITEEN KUVAUS 4.1 Toimenpiteen yleistavoite Neuvoston päätöksen 96/411/EY tarkoituksena on saada yhteisön maataloustilastot paremmin vastaamaan yhteisön maatalouspolitiikan uudistamisen synnyttämää tiedontarvetta. Tätä varten jäsenvaltiot toteuttavat tarvittavat toimenpiteet kansallisten maataloustilastojärjestelmiensä mukauttamiseksi ja ottavat huomioon tässä päätöksessä luetellut tavoitteet, perusteet ja painopisteet. Toimet, jotka jäsenvaltioiden on vuosittain toteutettava näiden tavoitteiden saavuttamiseksi, on määritelty teknisissä toimintasuunnitelmissa. Tämä väline on jo pantu täytäntöön, ja tekniset toimintasuunnitelmat on hyväksytty vuosille 1996, 1997, 1998 ja 1999. Se on edistänyt yhteisön maataloustilastojärjestelmän mukauttamista yhteisen maatalouspolitiikan kehitystä vastaavaksi. Prosessi ei kuitenkaan ole vielä päättynyt. Komission mielestä olisi aiheellista jatkaa tämän välineen voimassaoloa vuoden 2002 loppuun. 4.2 Toimenpiteen kesto ja sen uusimista koskevat yksityiskohtaiset säännöt. 2000-2002 5. MENOJEN JA TULOJEN LUOKITUS 5.1 Ei-pakollinen meno 5.2 Jaksotetut määrärahat 5.3 Oletettu tulolaji 6. MENO-/TULOLAJI Yhteisön tuki kutakin jäsenvaltiota kohti on rajoitettu tiettyyn enimmäismäärän. 7. RAHOITUSVAIKUTUKSET 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Yhteensä 3 miljoonaa euroa maksusitoumusmäärärahoina ja maksumäärärahoina kohdissa 7.2 ja 7.4 annettujen vuosittaisten erääntymisaikataulujen mukaisesti. Kunkin vuoden määrärahojen myöntämisestä toimelle päätetään vuosittaisen talousarviomenettelyn yhteydessä. Tuki on tarkoitettu maatalouden alaan liittyvien tilastotietojen keruusta vastaaville kansallisille laitoksille ennalta laadittujen ja hyväksyttyjen ohjelmien mukaisesti toteutettuihin töihin. 7.2 Kustannusten jakautuminen toimenpiteen eri tekijöiden mukaan Maksusitoumusmäärärahat milj. euroa (nykyisinä hintoina) >TAULUKON PAIKKA> 7.3 Talousarvion B osaan sisältyvät tutkimuksista, asiantuntijatapaamisista jne. aiheutuvat toimintamenot >TAULUKON PAIKKA> 7.4 Maksusitoumusmäärärahoja / maksumäärärahoja koskeva erääntymisaikataulu >TAULUKON PAIKKA> 8. PETOSTENTORJUNTATOIMET Yhteisön tuki myönnetään jäsenvaltioille sen jälkeen, kun ne ovat toimittaneet komissioon vuosikertomuksen suunniteltujen toimien toteuttamisesta ja komissio on hyväksynyt kyseisen kertomuksen. Komissio suorittaa tarpeellisena pitämiään tarkistuksia paikan päällä yhteistyössä kunkin jäsenvaltion toimivaltaisten viranomaisten kanssa. 9. KUSTANNUSTEHOKKUUSANALYYSI 9.1 Määrälliset erityistavoitteet ja kohderyhmä Vuotuisten teknisten toimintasuunnitelmien täytäntöönpanon avulla saadaan varhaisempia ja luotettavampia tilastotietoja tietyiltä painopistealoilta, jotka komissio vuosittain määrittelee pysyvän maataloustilastokomitean lausunnon saatuaan. Kohderyhmät: - yhteisön toimielimet: komission, neuvosto, Euroopan parlamentti, tilintarkastustuomioistuin jne. - jäsenvaltiot 9.2 Toimenpiteen perustelut Yhteisen maatalouspolitiikan tärkeyden vuoksi Eurostat on kehittänyt lukuisia tilastoalan sovellutuksia 1960- ja 70-luvuilla. Nämä sovellutukset vastaavat YMP:stä johtuvaan tilastotietojen huomattavaan tarpeeseen ja tukevat YMP:n jokapäiväistä hallintoa sekä valmistelevat ja seuraavat sen kehitystä. Sovellukset on ajantasaistettu niin, että niissä otetaan huomioon kyseisellä alalla tapahtuneet muutokset. YMP:n uudistus edellyttää kuitenkin tilastoalan sovellusten avulla hankittavien tietojen syvällistä uudelleentarkastelua. Eurostat ja PO VI ovat yksityiskohtaisesti analysoineet sovelluksia tilastotiedon nykyisten tarpeiden perusteella, ja maataloustilastoista vastaavien kansallisten virkamiesten kanssa on käyty epävirallisia keskusteluja. Analyysin ja keskustelujen tuloksena on määritelty * alat, joilla rationalisointitoimet ovat mahdollisia * alat, joilla on uusia tai lisääntyviä tilastollisia tarpeita * toteutettavien toimenpiteiden yleiset vaatimukset (joustavuus, yhtenäisyys, yhteydet muihin tilastoaloihin, uudet lähteet jne.) . Yhteisön taloudellinen tuki on tarpeellista erityisesti toissijaisuusperiaatteen kannalta. Yhteisön tuella on tietty enimmäismäärä kutakin jäsenvaltiota kohti. Jäsenvaltiot vastaavat toimista aiheutuvien kulujen jäljelle jäävästä osasta. Toimenpiteen toteuttamisessa käytettävien menettelytapojen valinta odotetut liitännäis- ja kerrannaisvaikutukset * Toimen tulokset parantavat jäsenvaltioiden töiden yhteydessä käytettäviä tilastotietoja ja maataloustilastojen hyödyntämistä yhteisön tilastojärjestelmässä. * Toimi edistää Euroopan tilastoalueen muodostumista ja siten kansallisten tilastojärjestelmien yhdentymistä Euroopan yhteisössä. 9.3 Toimenpiteen seuranta ja arviointi Komissio hyväksyy vuosittain teknisen toimintasuunnitelman kuultuaan pysyvää maataloustilastokomiteaa. Kansalliset tilastolaitokset panevat kunkin vuoden teknisen toimintasuunnitelman täytäntöön, ja niiden on annettava komissiolle kertomus suunniteltujen toimien toteutuksesta sekä niiden tuloksena saaduista tilastoista.